《承天寺寻勤上人》
宋代·释圆悟

古寺多陈迹，幽花只自开。
净无秋后暑，远绝市中埃。
苔色侵碑石，松阴蔽月台。
山人迟未至，欲去重徘徊。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。